《金将军招集镇南楼赋赠二首将军曾有事东粤兹移镇楚 其一》
明代·卢龙云

杯酒南楼寄兴新，将军礼意为谁真。清平乐事逢今日，儒雅风流识主人。

四野苍茫馀杀气，千山迤逦隔边尘。论文好及韬戈会，无那旌麾拥传频。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。